Úrad pre dohľad nad zdravotnou starostlivosťou

Úrad pre dohľad nad zdravotnou starostlivosťou (ÚDZS) vykonáva dohľad nad zdravotnou starostlivosťou vo viacerých odvetviach: verejné zdravotné poistenie, poskytovanie zdravotnej starostlivosti a poskytovanie ošetrovateľskej starostlivosti. Úrad tiež vykonáva toxikologické vyšetrenia a pitvy. Predsedom úradu je od 7. februára 2024 Michal Palkovič.

 Činnosť úradu 
V roku 2010 úrad zaznamenal 1466 podnetov. „Prevládala v nich najmä nespokojnosť s postupom pri liečbe, neetický prístup zdravotníckeho pracovníka k pacientovi, stanovenie nesprávnej diagnózy a poplatky.“ Úrad zároveň nerieši výklady zákonov, etiku lekárov, lekárenské služby, platby za zdravotnícke služby a ďalšiu agendu. V roku 2014 mal úrad podľa rozpočtu príjmy 37,882 mil € a výdavky 18,380 mil €.

 Dozor nad zdravotnou a ošetrovateľskou starostlivosťou 
Úrad je oprávnený poskytovateľovi uložiť nápravu, pokutu alebo zákaz vykonávania činnosti až do doby jedného roku. V oblasti zdravotnej starostlivosti je styčným orgánom pre krajiny Európskej únie a EHS.

 Dozor nad zdravotnými poisťovňami 
Svoju činnosť vykonáva na základe zákona č. 580/2004 Z. z. o zdravotnom poistení a zákona č. 581/2004 Z. z. o zdravotných poisťovniach a dohľade nad zdravotnou starostlivosťou. Úrad preveruje uzatváranie poistných zmlúv, zmenu poisťovne, porušenie oznamovacej povinnosti a iné podnety. Úrad tiež prerozdeľuje poistné a vedie register poistených. 

 Orgány úradu 
Orgány úradu sú definované zákonom č. 581/2004 Z.z. .

 Predseda úradu 
Predseda úradu je štatutárnym a výkonným orgánom úradom. Predsedu úradu vymenúva vláda na návrh ministra zdravotníctva na päťročné obdobie.

 Zoznam predsedov Úradu pre dohľad nad zdravotnou starostlivosťou 
+MenoOdDoPoznámkaAlexandra Novotná1. november 200431. marec 2005Alexandra Novotná bola vymenovaná za štátnu tajomníčku ministerstva zdravotníctva.Ján Gajdoš1. apríl 200524. január 2007Ján Gajdoš bol odvolaný z funkcie štátného tajomníka ministerstva zdravotníctva. Ján Gajdoš a Alexandra Novotná si vymenili funkcie.Richard Demovič25. január 200727. august 2010Ján Gajdoš28. august 201031. júl 2012Druhé funkčné obdobie Jána Gajdoša vo funkcií predsedu úradu.Monika Pažinková1. august 201230. apríl 2016Tomáš Haško1. máj 201622. október 2019Tomáš Haško sa vzdal funkcie listom zo dňa 7. októbra 2019. Vláda odvolala Tomáša Haška z postu predsedu úradu 22. októbra 2019.Renáta Bláhová29. apríl 20216. február 2024Michal Palkovič7. február 2024

 Správna rada 
Členov správnej rady vymenúva vláda na návrh ministra zdravotníctva na päťročné obdobie.

 Dozorná rada 
Dozorná rada je kontrolný orgán úradu. Členov dozornej rady volí a odvoláva Národná rada SR na návrh vlády.

 Referencie 

Kategória:Úrady Slovenskej republiky
Kategória:Zdravotníctvo na Slovensku
Kategória:Štátny dozor na Slovensku
Kategória:Organizácie založené v 2004